soe, külm, nälg, visuaalpildid,  mida sõin ja millal  mida nägin või lugesin  millal end liigutasin ja kuidas  salvestatud või operatiivmäluga minema visatud info  imepeentest varjunditest koosnevad kombinatsioonid  suunavad mu kohmakat karkassi ja meelt  sunnivad tegutsema  tühja passima  võivad mu sihikut kiiresti muuta  igas suunas  täiesti  sfäärjalt  inimlikult    olen keeruline biorobot  mu impulsse  on võimalik jälitada närvijuureni  liblika tiivalöögini kaugel rannikul    olles leidnud enesest bioroboti  kirjutan luuletuse  "olen biorobot"  selle ma peitsin nii, et jätsin nähtavale  mind peetakse luuletajaks